
				REFERAT DE APROBARE
la proiectul de hotărâre privind reorganizarea aparatului de specialitate al Primarului comunei Bustuchin, județul Gorj, aprobarea organigramei și a ștatului de funcții
	
	În conformitate cu prevederile art. 129 din Codul Administrativ aprobat prin O.U.G. nr. 57/2019, Consiliul local aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora; 
	În exercitarea atribuţiilor, consiliul local: (…) hotărăşte înfiinţarea sau reorganizarea de instituţii, servicii publice, societăţi şi regii autonome, în condiţiile legii.
	Prezentul proiect de hotărâre propus spre aprobare Consiliului Local al comunei Bustuchin cuprinde organigrama modificată și ștatul de funcții al aparatului de specialitate al primarului, care s-a întocmit cu respectarea prevederilor Ordonanței de Urgență a Guvernului nr.57/2019 privind Codul administrativ.
	Având în vedere necesitatea eficientizării activității administrației publice locale, prin adaptarea structurii organizatorice la cerințele actuale, se propune:
· Desființarea unei funcții contractuale de execuție vacantă la Compartimentul Probleme Agricole, Cadastru, Topografie și Mediu.
· Înființarea unei funcții publice de conducere de arhitect-șef, gradul I, în cadrul Compartimentului Urbanism, Amenajarea Teritoriului, Controlul și Disciplina în Construcții și Investiții Publice.
	Aceste modificări sunt realizate fără depășirea numărului maxim de posturi aprobat prin Ordinul Prefectului Județului Gorj nr. 130/26.03.2024.
	Având în vedere cele de mai sus, propun Consiliului Local Bustuchin adoptarea proiectului de hotărâre în forma prezentată.

